Proiect

**PARLAMENTUL REPUBLICII MOLDOVA**

**LEGE**

**privind modificarea unor acte legislative**

Parlamentul adoptă prezenta lege organică.

**Articolul I**. – Codul contravenţional al Republicii Moldova nr. 218-XVI din 24 octombrie 2008 (republicat în Monitorul Oficial al Republicii Moldova, 2017, nr. 78-84, art.100), cu modificările ulterioare, se modifică după cum urmează:

1. După articolul 171 se completează cu articolul 172 cu următorul cuprins:

,,**Articolul 172**. Răspunderea contravenţională a proprietarului mijlocului de transport.

(1) Pentru contravenţiile prevăzute la capitolul XIII al cărţii întîi constatate cu mijloace tehnice certificate sau mijloace tehnice omologate şi verificate metrologic ce funcţionează în regim automatizat, ori cu ajutorul altor mijloace tehnice de înregistrare video, filmare sau fotografiere este pasibil de răspundere contravenţională, persoana fizică şi juridică, proprietar al mijlocului de transport cu care s-a comis contravenţia.

(2) Proprietarul mijlocului de transport este eliberat de la răspunderea contravenţională, dacă în procesul verificării datelor declarate în comunicarea sau contestaţia depusă de acesta se va constata, că la momentul comiterii contravenţiei, mijlocul de transport se afla în folosinţa altei persoane sau că la acel moment a fost deposedat de mijlocul de transport în mod ilicit”.

1. Articolul 32alineatul (2) se completează cu litera f1) cu următorul cuprins:

„f1) suspendarea dreptului special de a conduce mijloace de transport pe un termen de la 30 de zile la 6 luni”.

1. Articolul 36:

Titlul va avea următorul cuprins „**Articolul 36**. Aplicarea punctelor de penalizare. Suspendarea exercitării dreptului special. Privarea de dreptul special.”

alineatul (2), va avea următorul cuprins:

(2) Dacă aplicarea sancţiunii în modul prevăzut la alin.(1) condiţionează acumularea a 15 puncte de penalizare, agentul constatator odată cu sancţiunea principală şi cu aplicarea punctelor de penalizare, aplică suspendarea exercitării dreptului special de a conduce mijloace de transport pe un termen de la 30 de zile la 6 luni, ca sancţiune complementară.

alineatul (3), va avea următorul cuprins:

(3) Punctele de penalizare se anulează la expirarea termenului de 6 luni de la data constatării contravenţiei pentru care au fost aplicate sau de la data aplicării prin deciziei agentului constatator de suspendare a exercitării dreptului special de a conduce mijloace de transport, rămase definitive.

Articolul se completează cu alineatul (32) cu următorul cuprins:

 (33) Suspendarea exercitării dreptului special de a conduce mijloace de transport se aplică de agentul constatator pe un termen de la 30 zile la 6 luni”.

alineatul (6), va avea următorul conţinut:

(6) La expirarea termenului de privare sau suspendare dreptului de a conduce mijloace de transport sau de dreptul de a deţine armă şi de portarmă, persoana este repusă în acest drept, în modul stabilit de Guvern.

1. Articolul 236 va avea următorul cuprins:

**Articolul 236.** Depăşirea vitezei de circulaţie stabilită pe sectorul respectiv de drum

(1) Depăşirea vitezei de circulaţie stabilită pe sectorul respectiv de drum de la 10 la 20 km/oră

se sancţionează cu amendă de la 12 la 18 unităţi convenţionale cu aplicarea a 2 punct de penalizare.

(2) Depăşirea vitezei de circulaţie stabilită pe sectorul respectiv de drum de la 20 la 40 km/oră

se sancţionează cu amendă de la 18 la 24 unităţi convenţionale cu aplicarea a 2 punct de penalizare.

(3) Depăşirea vitezei de circulaţie stabilită pe sectorul respectiv de drum de la 40 la 60 km/oră

se sancţionează cu amendă de la 30 la 36 unităţi convenţionale cu aplicarea a 4 puncte de penalizare cu suspendarea de dreptul special de a conduce mijloace de transport pe un termen de 30 zile.

(4) Depăşirea vitezei de circulaţie stabilită pe sectorul respectiv de la 60 la 80 km/oră

se sancţionează cu amendă de la 45 la 50 de unităţi convenţionale cu aplicarea a 5 puncte de penalizare cu suspendarea de dreptul special de a conduce mijloace de transport pe un termen de 60 de zile.

(5) Depăşirea vitezei de circulaţie stabilită pe sectorul respectiv mai mult de 80 km/oră

se sancţionează cu amendă de la 75 la 100 de unităţi convenţionale cu aplicarea a 6 puncte de penalizare cu suspendarea de dreptul special de a conduce mijloace de transport pe un termen 6 luni.

(6) Săvîrşirea repetată, pe parcursul uni an, a depăşirii vitezei de circulaţie stabilită la alin.(3),

se sancţionează cu amendă de la 100 la 150 unităţi convenţionale cu aplicarea a 6 puncte de penalizare cu suspendarea de dreptul special de a conduce mijloace de transport pe un termen de 90 zile.

(7) Săvîrşirea repetată, pe parcursul uni an, a depăşirii vitezei de circulaţie stabilită la alin.(4) şi alin.(5),

se sancţionează cu amendă de la 150 la 200 unităţi convenţionale cu aplicarea a 7 puncte de penalizare şi suspendarea de dreptul special de a conduce mijloace de transport pe un termen 6 luni.

1. La articolul 355 alin. (1) şi alin.(2) în partea sancţionării se propune de substituit textul:
2. „de la 3 la 6” cu „de la 10 la 15”;
3. „de la 6 la 12” cu „de la 15 la 20”.
4. La articolul 4397 alineatul (2) lit.a) se completează în final cu textul:

„....., inclusiv pentru contravenţiile prevăzute la art.233, art.236 alin. (5) şi (7) din prezentul cod.”

1. Se completează cu articolul 4516 cu următorul cuprins:

**Articolul 4516.** Examinarea contravențiilor înregistrate prin intermediul mijloacelor tehnice certificate ori al mijloacelor tehnice omologate şi verificate metrologic.

1. În cazul fixării unei încălcări prin intermediul mijloacelor tehnice certificate ori al mijloacelor tehnice omologate şi verificate metrologic, agentul constatator nu încheie proces-verbal cu privire la contravenţie, dar emite decizie asupra cazului contravenţional, după forma şi conţinutul stipulate la art. 4512, cu excepțiile prevăzute de prezentul articol.
2. Decizia asupra cazului contravenţional, constituie documentul procesual în baza căreia agentul constatator, urmare a examinării probelor foto/video înregistrate prin intermediul mijloacelor tehnice certificate ori al mijloacelor tehnice omologate şi verificate metrologic identifică conducătorul mijlocului de transport și decide aplicarea sancțiunii.
3. La solicitarea agentului constatator, proprietarului mijlocului de transport (persoana fizică/juridică) i se acordă un termnen limită de 60 zile din data comunicării și este obligat să depună la sediul agentului constatator o declaraţie cu privire la identitatea conducătorului mijlocului de transport în momentul săvîrșirii contravenției.
4. În cazul în care proprietarul mijlocului de transport este minor, obligaţia de a depune declaraţia cu privire la identitatea conducătorului mijlocului de transport în momentul săvîrșirii contravenției revine părinţilor acestuia sau persoanei la întreţinerea căreia se află minorul.
5. În cazul în care, pînă la expirarea termenului prevăzut la alin. (4), proprietarul mijlocului de transport (persoana fizică/juridică) comunică identitatea conducătorului mijlocului de transport, în momentul săvîrșirii contravenției, în privinţa acestuia se întocmeşte Decizia asupra cazului contravenţional, în absenţa persoanei în a cărei privință a fost pornit procesul contravențional, declaraţia proprietarului servind proba temeinică.
6. În cazul în care, la expirarea termenului prevăzut la alin. (4), proprietarul mijlocului de transport (persoana fizică/juridică) nu comunică identitatea conducătorului mijlocului de transport, în momentul săvîrșirii contravenției, se consideră acceptul tacit în comiterea contravenţiei în cazul contravenţiilor constatate cu emiterea Deciziei asupra cazului contravenţional, în absenţa persoanei în a cărei privință a fost pornit procesul contravențional.
7. Emiterea Deciziei asupra cazului contravenţional are loc în formă de document electronic pe care se aplică semnătura electronică digitală a agentului constatator, în conformitate cu prevederile legislaţiei.
8. În cazul Deciziei asupra cazului contravenţional, contravenientului i se va aplica o sancțiune ce nu depăşeşte o doime din maximul sancţiunii sub formă de amendă prevăzută pentru contravenția comisă.

**Articolul II**. **-** Legea nr.131 din 07 iunie 2007 privind siguranţa traficului rutier (republicată în Monitorul Oficial al Republicii Moldova, 2015, nr. 11-21,
art. 6), cu modificările ulterioare, se completează cu articolul 212 cu următorul cuprins:

1. La articolul 211 după alin. (1) se introduce alin.(11) în următoarea redacţie:

(11) Autoritatea competentă de eliberare a permiselor, se investeşte cu dreptul de a dispune anularea dreptului de a conduce mijloace de transport, în situaţiile enumerate la alin. (1) lit.b).

1. Se introduce articolul 212 cu următorul conţinut:

 „Articolul 212. Restituirea permisului/dreptului în cazul suspendării exercitării dreptului special

1. În cazul suspendării exercitării dreptului special de a conduce mijloace de transport, contravenientul este obligat să se prezinte la subdiviziunea de Poliţie la care se află spre examinare dosarul de executare a sancţiunii, pe raza căreia domiciliază sau își are reședința, după caz, locuiește, în termen de 5 zile de la primirea înștiințării scrise, pentru a preda permisul de conducere.
2. Neprezentarea contravenientului în termenul prevăzut la alin. (1), în mod nejustificat, atrage majorarea cu 30 de zile a duratei de suspendare a exercitării dreptului de a conduce.
3. Până la expirarea perioadei de suspendare a exercitării dreptului de a conduce, conducătorul mijlocului de transport, trebuie să se prezinte la subdiviziunea de Poliţie care îl are în evidență, pentru verificarea cunoașterii regulilor de circulație.
4. Perioada de suspendare a exercitării dreptului de a conduce mijloace de transport, se prelungește cu 30 de zile, dacă titularul permisului de conducere nu promovează testul de cunoaștere a regulilor de circulație, sau, în situațiile prevăzute la alin. (1), nu se prezintă la subdiviziunea de Poliţie pentru susținerea verificării cunoașterii regulilor de circulație.

**Articolul III -** Codul penal al Republicii Moldova nr. 985-XV din 18 aprilie 2002 (republicat in Monitorul Oficial al Republicii Moldova, 2009, nr. 72-74, art. 195), cu modificările ulterioare, se modifică după cum urmează:

1. Articolul 57 alineatul (1) se completează cu textul:

.... cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641.

1. Articolul 58 se completează cu textul:

.... cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641.

1. Articolul 59 se completează cu textul:

.... cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641.

1. Articolul 78 se completează cu textul:

.... cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641.

1. Articolul 79 alineatul (1) se completează cu textul:

.... cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641.

1. Articolul 106 alineatul (2) se completează cu litera a1) cu următorul cuprins:

a1**)**Mijlocul de transport utilizat pentru comiterea infractiunilor prevăzute la art. 264, art. 2641 din Codul penal.

1. Art.132 se completează cu noţiune nouă:

„Prin mijloace de transport se înţeleg toate tipurile de automobile, tractoare şi alte tipuri de maşini autopropulsate, tramvaiele şi troleibuzele, precum şi motocicletele, **ciclomotoare** şi alte mijloace de transport mecanice.”

1. Art.2641 alin.(2) se expune în redacţie nouă, după cum urmează:

(2) Predarea cu bună ştiinţă a conducerii mijlocului de transport către o persoană care se află în stare de ebrietate fie către o persoană care nu deţine permis de conducere sau care este privată de dreptul de a conduce mijloace de transport sau acest drept i-a fost anulat, dacă această acţiune a provocat urmările indicate la art.264.

1. La art.266 alin.(1) cuvintele „la art. 264 alin.(3) şi (5)” se substituie cu cuvintele „la art.264 alin.(1), (3) şi (5)”.

**Articolul IV.** Legea 713 din 06.12.2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope(publicat în Monitorul Oficial al Republicii Moldova, 2002, nr. 36-38, art. 208)**,** modificările ulterioare, se modifică după cum urmează:

La art.1 sintagma „instruită în mod corespunzător de către instituția medicală competentă” şi ,,fără a stabili starea de ebrietate și natura ei” se exclude.,

**Articolul V.** – (1) Prezenta lege intră în vigoare la 3 luni de la data publicării.

(2) Guvernul, în termen de 3 luni de la data publicării prezentei legi, va aduce actele sale normative în concordanţă cu prevederile prezentei legi.

 **PREŞEDINTELE PARLAMENTULUI**

Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_**

**cu privire la aprobarea proiectului de lege**

**privind modificarea unor acte legislative**

 Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea unor acte normative

**Prim-ministru Ion CHICU**

Contrasemnează:

Ministrul afacerilor interne Pavel VOICU

Ministrul justiţiei Fadei NAGACEVSCHI

**NOTĂ INFORMATIVĂ**

**CU PRIVIRE LA APROBAREA PROIECTULUI DE LEGE**

**PRIVIND MODIFICAREA ŞI COMPLETAREA UNOR ACTE NORMATIVE**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul hotărîrii Guvernului cu privire la aprobarea modificărilor și completărilor ce se operează în Codul contravenţional, Codul penal, Legea nr.131 din 07 iunie 2007 privind siguranţa traficului rutier, nr.131/2007 şi Legea privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, nr.713/2001 este elaborat de Ministerul Afacerilor Interne, în vederea ajustării şi actualizării cadrului normativ incident, ca rezultat al stabilirii unui mecanism eficient de combatere a flegelului conducerii mijlocului de transport în stare de ebrietate, depăşirii limitei de viteză pe segmentul de drum, responsabilizării proprietarului mijlocului de transport. |
| **2. Condiţiile ce au impus elaborarea proiectului de act normativ** **şi finalităţile urmărite** |
| Securitatea traficului rutier prezintă un interes public major, fapt pentru care asigurarea securităţii în aspectul dat este o obligaţie pozitivă a statului. Unitatea de transport reprezintă o sursă de pericol sporit, conducătorul auto având obligaţia de a respecta anumite reglementări impuse de autorităţi în evitarea riscurilor rezultate din utilizarea mijloacelor de transport. În contextul dezideratului Republicii Moldova privind aderarea la Uniunea Europeană, un rol important revine modernizării sectorului transporturilor, în special sub aspectul sporirii securităţii traficului rutier. În luna martie a anului 2010, Republica Moldova, semnînd rezoluţia ONU privind declararea anilor 2011-2020 ,,Decada acţiunilor în domeniul siguranţei rutiere”, şi-a asumat responsabilităţile ce decurg din aceasta, printre care şi obiectivul de a reduce cu 50% numărul deceselor ca urmare a accidentelor pînă în anul 2020.Reieşind din seriozitatea problemelor cu care se confruntă Statul la acest capitol, Guvernul, prin Hotărîrea nr.1214 din 27 decembrie 2010, a aprobat Strategia naţională pentru siguranţă rutier, care stabileşte drept obiectiv prioritar constituirea unei baze pentru o politică de siguranţă rutieră eficientă şi durabilă, ce include organizarea domeniului siguranţei rutiere din punct de vedere strategic şi instituţional, crearea unui sistem eficient de management în domeniul siguranţei traficului rutieră, implementarea sistemelor automatizate de supraveghere şi aplicare a amenzilor în traficul rutier, precum şi creşterea gradului de conştientizare a siguranţei rutiere la nivel naţional. Respectiv, tendința organelor de drept de combatere a numărului accidentelor rutiere și faptelor ilicite în domeniul siguranței rutiere este în continuă perfecționare.În context, în scopul responsabilizării participanţilor la trafic, în vederea conformării la prevederile normelor de siguranţă rutieră, în vederea neadmiterii derogării de la normele stabilite, se instituie necesitatea intervenirii la nivel legislativ, de instituire a unui mecanism eficient de combatere a acestui flagel, prin modificarea şi completarea unui set de acte normative. |
| **3. Principalele prevederi ale proiectului şi evidenţierea elementelor noi** |
| 1. Potrivit legislaţiei contravenţionale, un criteriu de bază în procesul contravenţional este individualizarea faptei ilicite şi identificarea făptuitorului.

În context, în cadrul executării acţiunilor de identificare a făptuitorului, înSistemului informaţional din gestiunea Poliţiei se prezintă informaţia despre proprietarul mijlocului de transport (*dar acesta poate fi condus şi de către posesor, mandatar, comodatar etc*.), astfel încît identificarea acestuia, supune autorităţile la un volum de muncă suplimentar şi cheltuieli, timp care poate fi utilizat pentru campanii şi activităţi de prevenire a săvîrşirii acţiunilor ilicite.Or, potrivit Hotărîrii Curţii Constituţionale nr.28/2014, pentru controlul constituţionalităţii articolului 234 din Codul contravenţional al Republicii Moldova (Sesizarea nr.53a/2014), Curtea a menţionat că securitatea traficului rutier prezintă un interes public major, prin urmare asigurarea securităţii este o obligaţie pozitivă a statului. *Unitatea de transport, ca participant la trafic, reprezintă o sursă de pericol sporit, conducătorul auto având obligaţia de a respecta anumite reglementări impuse de autorităţi în evitarea riscurilor rezultate din utilizarea autovehiculelor.* De asemenea, deţinătorul vehiculului este responsabil pentru prejudiciul cauzat prin utilizarea vehiculului aflat în posesia sa.În context, precum şi examinînd practica internaţională, se propune **instituirea răspunderii contravenţionale a proprietarului de mijlocului de transport**, în cazul în care cu acesta s-au comis contravenţii prevăzute la capitolul XIII al cărţii întîi constatate cu mijloace tehnice certificate sau (art.172 alin.(1)). Totodată, proprietarul mijloace de transport este eliberat de la răspunderea contravenţională, dacă se va stabili, că la momentul comiterii contravenţiei mijlocului de transport se afla în folosinţa altei persoane sau că la acel moment a fost deposedat de mijloc de transport în mod ilicit (art.172 alin.(2)). **2)** Analiza practicii de aplicare de către instanțele de judecată a prevederilor art.36 Cod contravențional *(aplicarea sancțiunii complementare de privare de dreptul de a conduce mijloace de transport pe un termen de la 6 luni la un an, în cazul cumulării de către contravenienți a 15 puncte de penalizare*), denotă un nivel redus de aplicare a sancțiunii menționate. Acest fapt se datorează duratei considerabile a procesului de examinare a proceselor contravenționale în instanță de judecată, pe parcursul căreia expiră termenul de valabilitate ale punctelor de penalizare aplicate inițial și diminuarea ca rezultat a sumei critice totale de puncte de penalizare acumulate.Concomitent, *atribuirea la competența exclusivă a instanței de judecată* a examinării contravențiilor din domeniul circulației rutiere, *sancțiunea cărora prevede privarea de dreptul special de a conduce mijloace de transport*, diminuează esențial efectul educativ al sancțiunii respective.Astfel, se propune **o nouă sancțiune contravențională** – ***suspendarea dreptului******special de a conduce*** *mijloace de transport* *pe un termen* ***de la 30 de zile pînă la 6 luni***, ***sancţiune care va fi aplicată de Poliţie*** şi constă în limitarea exercitării acestui drept al conducătorului auto din momentul constatării încălcării ce *condiționează cumularea 15 puncte de penalizare* de a conduce mijlocul de transport, astfel între fapta comisă şi efectul sancţiunii să existe o legătura de cauzalitate directă, conducătorul auto fiind în imposibilitate de a conduce unitatea de transport.**Se ține cont** că **aplicarea deciziei de suspendare a dreptului special** de a conduce mijloace de transport este de **competenţa agentului constatator** (*și nu a instanţei de instanță).***3)** Potrivit datelor statistice cu referire la capitolul „***cauzele producerii accidentelor rutiere***” care au prevalat pe parcursul perioadei de raport, s-a constatat că cel mai mare număr de accidente a survenit ca urmare a următoarelor cauze:***Notă: „Viteza neadecvată condiţiilor, situaţiei rutiere” rămâne principala cauză care a dus la decesul a 59 de persoane şi traumatizarea a altor 563.*** Redacţia actuală a prevederilor art.236 (*Depăşirea vitezei de circulaţie stabilită pe sectorul respectiv de drum*) Cod contravenţional, prevede doar 3 alineate, cea mai aspră sancţiune fiind pentru *depăşirea vitezei de circulaţie stabilită pe sectorul respectiv de drum mai mult de 40 km/oră* şi atrage sancţiunea contravenţională sub formă de amendă şi puncte de penalizare.În contextul studierii practicii altor state, cum ar fi România, Anglia, Germania se atestă că răspunderea pentru depăşirea limitei de viteză este graduală, iar, pentru depăşirea limitei de viteză de la 40-50 km/oră pe segmentul de drum, se aplică suplimentar şi suspendarea dreptului de a conduce mijlocul de transport de la 1 lună şi mai mult. Respectiv, se propune revizuirea integrală a normei de sancţionare contravențională pentru depăşirea limitei de viteză (art.236), astfel încît, amenda aplicată, precum şi suspendarea de dreptul special de a conduce mijloace de transport să fie proporţională limitei de viteză depăşite, astfel încît *pentru depăşirea vitezei de circulaţie stabilită pe sectorul* **respectiv de la 40 la 60 km/oră, 80 km/oră** şi mai mult, pe lîngă amendă, să fie aplicat şi sancţiunea complementară de ***suspendare de dreptul special de a conduce mijloace de transport pe un termen de la 30 de zile pînă la 6 luni.***Totodată de spropune **includerea instituţiei recidivei** în procesul contravenţional, astfel, pentru săvîrşirea repetată, pe parcursul uni an, să fie aplicate amenzi, inclusiv şi suspendare de dreptul special de a conduce mijloace de transport.**4)** Reiterăm prevederile Hotărîrii Curţii Constituţionale nr.28/2014, pentru controlul constituţionalităţii articolului 234 din Codul contravenţional al Republicii Moldova (Sesizarea nr.53a/2014), care a menţionat că securitatea traficului rutier prezintă un interes public major, prin urmare asigurarea securităţii este o obligaţie pozitivă a statului. *Unitatea de transport, ca participant la trafic, reprezintă o sursă de pericol sporit, conducătorul auto având obligaţia de a respecta anumite reglementări impuse de autorităţi în evitarea riscurilor rezultate din utilizarea autovehiculelor.* De asemenea, deţinătorul vehiculului este responsabil pentru prejudiciul cauzat prin utilizarea vehiculului aflat în posesia sa. Astfel, se propune includerea confiscării speciale a mijlocului de transport utilizat pentru comiterea infractiunilor prevăzute la art. 264, art. 2641 din Codul penal sau a contravenţiilor prevăzute la articolul 4397 alineatul (2) lit.a), inclusiv pentru contravenţiile prevăzute de art.233, art.236 alin. (5) şi alin. (7) prezentul Cod contravenţional.**5)** Prin Legea nr.159 din 12.10.2018, privind modificarea unor acte legislative, în vigoare din 09 decembrie 2018**,** au fost operate modificări în condul contravenţional, inclusiv prin introducerea unui capitol nou, **Capitolul VI1 „Proceduri simplificate de constatare și examinare a contravenției”.**Prin instituirea răspunderii contravenţionale a proprietarului mijlocului de transport (*art.172 din proiect*), se propune un mecanism nou de constatare şi documentare a încălcărilor fixate prin intermediul mijloacelor tehnice certificate ori al mijloacelor tehnice omologate şi verificate metrologic, care se integrează la capitolul procedurilor simplificate de constatare și examinare a contravenției”.Astfel, la solicitarea agentului constatator, proprietarului mijlocului de transport (persoana fizică/juridică) i se acordă un termnen limită de 60 zile din data comunicării, termen în care este obligat să depună o declaraţie cu privire la identitatea conducătorului mijlocului de transport în momentul săvîrșirii contravenției. Ulterior, în privinţa acestuia nu se întocmeşte proces-verbal cu privire la contravenţie, dar se întocmeşte ***Decizia asupra cazului contravenţional***, în absenţa persoanei în a cărei privință a fost pornit procesul contravențional, cu aplicarea unei sancțiuni ce **nu depăşeşte o doime din maximul sancţiunii sub formă de amendă prevăzută pentru contravenția comisă**.**6)** În contextulincluderii a unei sancțiuni contravenționale – *suspendarea dreptului special de a conduce mijloace de transport pe un termen de la 30 de zile pînă la 6 luni*, *sancţiune care va fi aplicată de Poliţie*, se propune instituirea unui mecanism de redobîndire a dreptului suspendat, consfinţit în Legea nr. privind siguranţa traficului rutier, nr.131/2007.Astfel, se propune introducerea articolul 212. „Restituirea permisului/dreptului în cazul suspendării exercitării dreptului special”, potrivit căruia până la expirarea perioadei de suspendare a exercitării dreptului de a conduce, **conducătorul mijlocului de transport, trebuie să se prezinte la subdiviziunea de Poliţie care îl are în evidență, pentru verificarea cunoașterii regulilor de circulație.**În cazul în care titularul permisului de conducere **nu promovează testul** de cunoaștere a regulilor de circulație, sau, dacă **nu se prezintă la subdiviziunea de Poliţie** pentru susținerea verificării cunoașterii regulilor de circulație, **perioada de suspendare a exercitării dreptului de a conduce mijloace de transport, se prelungește cu 30 de zile**.**7)** Totodată se propune instituirea dreptului autorităţii competentă de eliberare a permiselor, de a dispune anularea dreptului de a conduce mijloace de transport, în cazul parvenirii deciziei comisiei medicale de declarare a persoanei ca fiind inapt de a conduce mijloace de transport, din considerent că pînă la examinarea cauzei în instanţa de judecată, acesta prezintă pericol pentru alţi participanţi la trafic.**8)** La 14 septembrie 2018, în Monitorul Oficial al Republicii Moldova nr. 347-357 a fost publicată Legea nr.138 din 19.07.2018 privind modificarea unor acte legislative, în vigoare de la 14 decembrie 2018.Legea prevede introducerea la art. 55 Cod penal, **ca excepţie de liberare de răspundere penală,** a infracţiunilor săvîrşite la **art.264** ***(****Încălcarea regulilor de securitate a circulaţiei sau de exploatare a mijloacelor de transport de către persoana care conduce mijlocul de transport)***şi art.2641**(*Conducerea mijlocului de transport în stare de ebrietate alcoolică cu grad avansat sau în stare de ebrietate produsă de alte substanţe*).În contextul celor expuse, se impune necesitatea operării modificărilor în Legea penală a Republicii Moldova, prin includerea, inclusiv, **în textul art.57-59, art.78, art.79 Cod penal**, a sintagmei *„...cu excepţia pedepsei anularea dreptului de a conduce mijloace de transport în cazul infracţiunilor prevăzute de art.264 alin.(2), (4) (6) şi art.2641*.”, ceea ce, în consecință va asigura aplicarea corectă și uniformă a legii, fără a avea posibilitatea eschivării de la răspundere penală, cu dispunerea liberării de răspundere penală şi atragerii la răspundere contravenţională. **9)** Pentru confrmarea la prevederile pct.2 a Regulamentul cu privire la permisul de conducere, organizarea şi desfăşurarea examenului pentru obţinerea permisului de conducere şi condiţiile de admitere la traficul rutier aprobat prin HG 1452/2007, care statuează că pentru a conduce un autovehicul pe drumurile publice, conducătorul acestuia trebuie să posede permis de conducere corespunzător categoriei/subcategoriei din care face parte acesta (cu excepţia subcategoriei AM), conform pct. 4 al prezentului Regulament, şi atragerea la răspundere a conducătorilor de mopede art.132 Cod penal se completează cu sintagma “**ciclomotoare**”.**10)** Prin modificările operate la Legea nr.713 din 06.12.2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, se propune excluderea de la noţiunea art.1 a sintagmei „*instruită în mod corespunzător de către instituția medicală competentă”* şi *“fără a stabili starea de ebrietate și natura ei”,* pentru a asigura egalitatea și echilibrul între reglementările concurente.Or, potrivit redacţiei actuale *testarea alcoolscopică este orientată doar pentru stabilirea concentrației de alcool în aerul expirat de persoana testată*,**fără a stabili starea de ebrietate și natura ei**, iar angajatul poliției urmează să fie *instruit în mod corespunzător de către instituția medicală competentă.*Astfel, prin modificările precitate, cheltuielile suportate de Inspectoratul național de patrulare pentru menținerea în stare de funcționare, calibrarea și verificarea metrologică a dispozitivelor etilotest şi instruirea angajaţilor *va deveni total nejustificată, iar costurile achitate insitituțiilor medico-sanitare publice pentru servicii de examinare medicală pentru stabilire stării de ebrietate și naturii ei vor crește de zeci de ori.*  |
|

|  |
| --- |
| **4. Fundamentarea economico-financiară** |
| Implementarea amendamentelor propuse nu implică cheltuieli financiare. |
| **5. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului cu privire la aprobarea modificărilor și completărilor ce se operează în Codul contravenţional, Codul penal, Legea nr.131 din 07 iunie 2007 privind siguranţa traficului rutier, nr.131/2007, Legea privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, nr.713/2001 şiLegea cu privire la fabricarea şi circulaţia alcoolului etilic şi a producţiei alcoolice, nr.1100/2000 este plasat pe pagina oficială a Ministerului Afacerilor Interne, în directoriul Transparenţa decizională/Consultări publice. |

 |

**Ministrul afacerilor interne Pavel VOICU**